**Al Jazeera** (αραβικά: الجزيرة , «*το νησί*» ή «*η (αραβική) χερσόνησος*») ονομάζεται το πρώτο αραβικό κανάλι δορυφορικής τηλεόρασης, το οποίο βρίσκεται στην Ντόχα του Κατάρ.

Το όνομα «Αλ Τζαζίρα» είναι το αρχαιότερο στην αραβική γλώσσα όνομα για τη Μεσοποταμία, γι' αυτό και επιλέχθηκε τόσο κατά τόπο όσο και κατά κύριο αντικείμενο ειδησεογραφίας.

Η πρώτη του εκπομπή έγινε τον Νοέμβριο του 1996. Τα προγράμματά του είναι κυρίως παγκόσμιες ειδήσεις, ιστορικές διεθνείς αναφορές σε γεγονότα και πρόσωπα (κυρίως του Αραβικού κόσμου) με ελάχιστες διαφημίσεις. Από το καλοκαίρι του 2006 εκπέμπει και στην αγγλική καλύπτοντας όλο τον Ευρωπαϊκό χώρο.

Ως έμβλημα του σταθμού είναι η φράση *Η γνώμη και η άλλη γνώμη*. Στα θύματα των τελευταίων πολέμων του Ιράκ περιλαμβάνονται και δημοσιογράφοι του *Αλ Τζαζίρα*.

Ο οργανισμός
------------

Το κανάλι Al Jazeera ξεκίνησε το 1996 με μια πράξη και ένα δάνειο 500 εκατομμυρίων Ριγιάλ του Κατάρ (137 εκατομμύρια Δολάρια ΗΠΑ) από τον εμίρη του Κατάρ, Σεΐχη Χαμάντ μπιν Χαλίφα αλ Θανί. Με την χρηματοδότησή του μέσω δανείων ή δωρεών παρά μέσω άμεσων κυβερνητικών επιχορηγήσεων, το κανάλι θεωρεί ότι διατηρεί την ανεξάρτητη πολιτική σύνταξης. Το κανάλι ξεκίνησε τις αναμεταδόσεις προς τα τέλη του 1996, με ένα μεγάλο μέρος του προσωπικού του να προέρχεται από τον τηλεοπτικό σταθμό της Παγκόσμιας Υπηρεσίας του BBC στην Αραβική γλώσσα, τον οποίο κατείχαν από κοινού με τους Σαουδάραβες και έκλεισε τον Απρίλιο του 1996, εξαιτίας των απαιτήσεων για λογοκρισία από την κυβέρνηση της Σαουδικής Αραβίας.

Μετά την αρχική δωρεά από τον Εμίρη του Κατάρ, το Al Jazeera επεδίωξε να πετύχει την οικονομική του αυτονομία μέσω της διαφήμισης το 2001, αλλά όταν αυτό απέτυχε, ο Εμίρης συμφώνησε να χορηγήσει μια σειρά από διαδοχικά δάνεια σε μια ετήσια βάση (30 εκατομμύρια δολάρια το 2004 σύμφωνα με τον Αρνό ντε Μπορσγκρέιβ). Άλλες μεγάλες πηγές εσόδων για το κανάλι αποτελεί η διαφήμιση, οι συνδρομές, και οι συμφωνίες για αναμεταδόσεις ειδήσεων με άλλες εταιρίες, καθώς και οι πωλήσεις αποσπασμάτων. Το 2000, η διαφήμιση απέφερε το 40% από τα έσοδα του σταθμού.

Το λογότυπο του Al Jazeera είναι μια διακοσμητική αναπαράσταση του ονόματος του δικτύου γραμμένου με την χρήση της αραβικής καλλιγραφίας. Έχει επιλεγεί από τον ιδρυτή του σταθμού, εμίρη του Κατάρ Χαμάντ μπιν Χαλίφα αλ Θανί, ως η νικήτρια καταχώρηση μετά από σχεδιαστικό διαγωνισμό.

### Ανθρώπινο Δυναμικό

Ο επικεφαλής του Al Jazeera είναι ο Σεΐχης Χαμάντ μπιν Θαμέρ αλ Θανί, μακρινός ξάδερφος του εμίρη του Κατάρ Χαμάντ μπιν Χαλίφα αλ Θανί.

Το Al Jazeera πρόσφατα αναδιοργάνωσε τις επιχειρήσεις του για να σχηματίσει ένα δίκτυο που περιέχει όλα τα κανάλια του. Ο Ουαντά Χανφάρ, ο διευθύνων σύμβουλος του Αραβικού Καναλιού ορίστηκε ως Γενικός Διευθυντής του Δικτύου. Εκτελεί επίσης χρέη Διευθύνοντος Συμβούλου του Αραβικού καναλιού. Υποστηρίζεται από τον Αρχισυντάκτη Αχμέντ Σεΐκχ και τον Αμέν Τζαμπαλλάχ.

Ο Αρχισυντάκτης της ιστοσελίδας στα Αραβικά είναι ο Αχμέντ Σεΐκχ, με προσωπικό περισσότερους από 100 συντάκτες.

Ο Αρχισυντάκτης της ιστοσελίδας στα Αγγλικά είναι ο Μοχάμεντ Ναναμπέϊ. Αντικατέστησε τον Μπιτ Γουίτσι, που είχε αναλάβει την ιστοσελίδα μετά τον Ράσελ Μέριμαν, τον προηγούμενο Αρχισυντάκτη, που μετακινήθηκε σε άλλο πόστο. Αντικατέστησε τον Ομάρ Μπεκ που είχε την φροντίδα της ιστοσελίδας μετά την αναχώρηση της Επικεφαλής Συντάκτριας Άλισον Μπαλχάρι. Στους πρώην επικεφαλής περιλαμβάνονται και οι Τζοάν Τάκερ και Αχμέντ Σεΐκχ.

Εξέχουσες τηλεοπτικές προσωπικότητες περιλαμβάνουν τους Φαΐσαλ αλ Κασσέμ, οικοδεσπότη του talk show *The Opposite Direction*, τον Αχμέντ Μανσούρ, παρουσιαστή του σόου *Unlimited (bi-la hudud)* και τον Σάμι Χαντάντ.

Ο Γιούσρι Φούντα, παραγωγός και παρουσιαστής του προγράμματος ερευνητικής δημοσιογραφίας *Top Secret* ανακοίνωσε την παραίτησή του από το Al Jazeera τον Μάιο του 2009.

Στην Ελλάδα
-----------

Το τοπική εμβέλειας Channel 9 πρόκειται μέχρι στιγμής για τον μοναδικό ελληνικό σταθμό που έχει προβάλλει ελληνόγλωσσα δελτία του δικτύου.

Παραπομπές
----------

1. ↑  Carmel, Asaf (02-01-2007). «Al Jazeera: A Reality Show for the Arab World». *Haaretz Daily Newspaper, Israel News*.. Ανακτήθηκε στις 17-01-2011.
2. ↑  Naomi Sakr, 2001. Satellite Realms: Transnational Television, Globalization & the Middle East. London: I.B. Tauris, pp.57, Books.google.com
3. 1 2  Hugh Miles, 2005. Al-Jazeera: The Inside Story of the Arab News Channel that is Challenging the West. New York: Grove Press, p.346, Books.Google.com
4. ↑  Naomi Sakr, 2001. Satellite Realms: Transnational Television, Globalization & the Middle East. London: I.B. Tauris, pp.58, Books.Google.com
5. ↑  Hugh Miles, 2005. Al-Jazeera: The Inside Story of the Arab News Channel that is Challenging the West. New York: Grove Press, p.347, Books.Google.com
6. ↑  Qatar's Al-Jazeera livens up Arab TV scene BBC News - Monitoring; published Thursday, 7 January 1999  
In defense of al-Jazeera MSNBC; by Michael Moran; published 18 October 2001
7. ↑  Tutwiler's mission impossible
8. ↑  Σύμφωνα με το Pravda.ru, μια σε στυλ ταμπλόιντ ιστοσελίδα που δεν έχει σχέση με την αρχική Πράβντα, "Al Jazeera received $20,000 per minute for Bin Laden's speech."
9. ↑  Al-Jazeera - "The opinion, and the other opinion" - Sustaining a Free Press in the Middle East 966 KiB application/pdf, 989972 bytes by Kahlil Byrd and Theresse Kawarabayashi; MIT's Media in Transition 3; published 2–4 May 2003, (pdf)
10. ↑  «Arabic in Graphic Design: Al Jazeera's Cartouche». *Fight.Boredom*. Cloudjammer Creative Network. 18 Φεβρουαρίου 2008. Ανακτήθηκε στις 5 Νοεμβρίου 2008.
11. ↑  «Aljazeera News | Channel 9». *channel9.gr*. Αρχειοθετήθηκε από το πρωτότυπο στις 6 Νοεμβρίου 2012. Ανακτήθηκε στις 8 Ιουνίου 2019.
12. ↑  «How to watch Al Jazeera English on TV - Watch AJE - Al Jazeera English». *aljazeera.com*. Αρχειοθετήθηκε από το πρωτότυπο στις 22 Νοεμβρίου 2011. Ανακτήθηκε στις 8 Ιουνίου 2019.

Εξωτερικοί σύνδεσμοι
--------------------

* https://www.aljazeera.net/, https://chinese.aljazeera.net/, http://aljazeera.com.tr/ Επίσημος ιστότοπος

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Al Jazeera** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 172920101
* LCCN: n2002059089
* ISNI: 0000 0001 2348 6806
* GND: 4699478-6
* SUDOC: 071279709
* BNF: cb14598482n (data)
* NDL: 01010566
* NKC: kn20100819001
* CiNii: DA14770083

 |

 |